སྦྱིན་བདག་གི་གདེང་འཇོག་ཁས་ལེན་ཐོབ་པས།ཡོན་ཏན་རྒྱ་མཚོས་རང་ཉིད་ལ་ཆོད་སེམས་བརྟན་པོ་བཞག་སྟེ།ངེས་པར་དུ་སྦྱིན་བདག་གི་བཀའ་དྲིན་སེམས་དབུས་སུ་བཞག་ནས།རང་འཁྲིའི་ལས་ཀ་རྣམས་འཕྱུགས་པ་མེད་པར་ཧུར་ཐག་བསྒྲུབ་རྒྱུའི་སེམས་ཤུགས་ཇེ་ཆེར་འཕེལ་ཏེ།སྦྱིན་བདག་གིས་བཀོད་སྒྲིག་གནང་བའི་ལས་ཀ་རྣམས་ནར་འགྱངས་མེད་པར་དུས་ཐོག་ཏུ་བསྒྲུབས་པ་དང་།རང་འགུལ་ངང་སློབ་སྦྱོང་བྱས་ཏེ་རང་ཉིད་ཀྱི་སྔོ་ཚལ་འདེབས་འཛུགས་ཐད་ཀྱི་ལག་རྩལ་གོང་མཐོར་འགྲོ་རྒྱུར་འབད་བརྩོན་བྱས་པ་མ་ཟད།ནམ་ནམ་ཞར་ཞར་དུ་ཚལ་མངགས་ཉོ་བྱེད་མཁན་གྱི་འཛད་སྤྱོད་པའི་ཚལ་ཐོར་གཞིགས་ནས་ཚལ་རིགས་དུས་ཐོག་ཏུ་སྐྱེལ་བ་དང་།ཚལ་བཙོངས་པའི་རིན་པ་གཅིག་གཅིག་གཉིས་གཉིས་ཀྱིས་རྩིས་ཁྲར་འཇུག་པ་སོགས་བྱས་པས།ད་བར་ཁོང་གིས་རྩིས་པའི་འགན་འཁུར་རིང་རྩིས་ཁྲ་དང་དངུལ་སྨར་གཅིག་མཚུངས་ཡིན་པ་ལས་དངུལ་ཆད་ལྷག་གི་གནས་ཚུལ་གཏན་ནས་ཐོན་མ་མྱོང་།ཡོན་ཏན་རྒྱ་མཚོའི་ལས་ཀའི་ཧུར་སེམས་རེ་རེ་དང་ལས་ཀར་འཛིན་པའི་ནན་ཏན་གྱི་ཆ་དེས་སྦྱིན་བདག་གི་ཡིད་ཆེས་ཆེན་པོ་ཐོབ་སྟེ།ཡོན་ཏན་རྒྱ་མཚོར་ཟླ་རེར་གླ་ཆ་སྒོར་དང་།ལོ་མཇུག་ཏུ་བྱ་དགའི་དངུལ་ཡང་སྤྲད་པ་མ་ཟད།ལོར་སྦྱིན་བདག་རང་ཉིད་ནས་མ་དངུལ་བཏོན་ཏེ་ཡོན་ཏན་རྒྱ་མཚོ་ཕ་བུ་གཉིས་ལ་ཁང་པའང་གསར་པ་བརྒྱབ།སྲིད་གཞུང་གི་དབུལ་སྐྱོར་སྲིད་ཇུས་བཟང་པོའི་རོགས་སྐྱོར་དང་།ཕྱུག་འགྱུར་སྣེ་ཁྲིད་མི་སྣའི་ཕྱར་བ་གྲུ་འདེགས་ཀྱི་རོགས་རམ།རང་ཉིད་ཀྱི་ལག་ཟུང་དྲོན་མོའི་འབད་བརྩོན་འོགཁོང་ཕ་བུ་གཉིས་ཀྱི་འཚོ་བ་ཉིན་རེ་ལས་མ་འདས་པར་ཕུན་སུམ་ཇེ་ཚོགས་དང་།ཇེ་དགའ་ཇེ་སྐྱིད་དུ་ཕྱིན་ཏེ་མུ་མཐུད་བདེ་སྐྱིད་ཀྱི་ཁྱིམ་གཞིས་འཛུགས་སྐྲུན་གྱི་སླད་དུ་འབད་འབུངས་བྱེད་རྒྱུའི་སེམས་ཤུགས་ཀྱིས་ཁེངས།ལོའི་ལོ་མཇུག་ཏུ།ཡོན་ཏན་རྒྱ་མཚོས་རང་གིས་བསགས་པའི་དངུལ་ནས་སྒོར་ཁྲི་ལྷག་ཙམ་བཏོན་ཏེ་འཛིན་ཆས་གསར་པ་ཉོས་པ་དང་།ཁང་པའི་ཕྱི་ནང་དུ་གཙང་སྦྲ་རྒྱུན་འཁྱོངས་བྱས་པས།ད་ལྟ་ཁོང་ཕ་བུ་གཉིས་ཀྱི་ཁང་པ་ཁང་བཀྲག་ཆེ་ལ་གཙང་སྦྲ་དོད་པ་དང་།གསར་དུ་ཉོས་མ་ཐག་པའི་ཆ་སྒམ་དང་ལྕོག་ཙེ་སོགས་ཀྱི་འཛིན་ཆས་གསར་པ་དེ་དག་ལ་ཉི་མའི་འོད་ཟེར་འཕྲོས་ཐེངས་རེར་སྣུམ་ཐིང་ཐིང་བྱེད།